CELEX: C2005/315/15
Language: fi
Date: 2005-12-10 00:00:00
Title: Asia C-335/05: Finanzgericht Kölnin  24.8.2005  tekemällään päätöksellä esittämä ennakkoratkaisupyyntö asiassa Rizeni Letoveho Provozu UR SP vastaan Bundesamt für Finanzen

10.12.2005   
            
            
               FI
            
            
               Euroopan unionin virallinen lehti
            
            
               C 315/8
            
         Finanzgericht Kölnin 24.8.2005 tekemällään päätöksellä esittämä ennakkoratkaisupyyntö asiassa Rizeni Letoveho Provozu UR SP vastaan Bundesamt für Finanzen
   (Asia C-335/05)
   (2005/C 315/15)
   Oikeudenkäyntikieli: saksa
   Finanzgericht Köln (Saksa) on pyytänyt 24.8.2005 tekemällään päätöksellä, joka on saapunut yhteisöjen tuomioistuimeen 19.9.2005, Euroopan yhteisöjen tuomioistuimelta ennakkoratkaisua asiassa Rizeni Letoveho Provozu UR SP vastaan Bundesamt für Finanzen seuraavaan kysymykseen:
   Onko jäsenvaltioiden liikevaihtoverolainsäädännön yhdenmukaistamisesta 17 päivänä marraskuuta 1986 annetun kolmannentoista neuvoston direktiivin 86/560/ETY (1) 2 artiklan 2 kohtaa tulkittava rajoittavasti siten, että jäsenvaltioille siinä annettu mahdollisuus asettaa arvonlisäveron palautuksen edellytykseksi kolmansien valtioiden myöntämät vastaavat liikevaihtoveroihin liittyvät etuudet ei koske sellaisia valtioita, jotka General Agreement on Trade in Services sopimuksen (GATS; palvelukaupan yleissopimus) (BGBl. II 1994, 1473, 1643) sopimuspuolina voivat vedota kyseisen sopimuksen suosituimmuuslausekkeeseen (GATS:n II artiklan 1 kohta)?
   
      (1)  EYVL L 326, s.40.